Teate avaldamine veinisektoris kasutatava nimetuse tootespetsifikaadi standardmuudatuse heakskiitmise kohta vastavalt komisjoni delegeeritud määruse (EL) 2019/33 artikli 17 lõigetele 2 ja 3

(2022/C 172/05)

Käesolev teade avaldatakse vastavalt komisjoni delegeeritud määruse (EL) 2019/33 (1) artikli 17 lõikele 5.

STANDARDMUUDATUSE HEAKSKIITMISE TEADE

„Freisa d’Asti“

PDO-IT-A1180-AM03

Teate esitamise kuupäev: 21.12.2021

HEAKSKIIDETUD MUUDATUSE KIRJELDUS JA PÕHJUSED

1. Viinamarjasortide kombinatsioon

Kirjeldus:

Lisaks sordi ’Freisa’ 100 %-lisele kasutamisele nähakse ette ka muude Piemonte piirkonnas kasvatamiseks sobivate mittearomaatsete viinamarjasortide kuni 10 %-line sisaldus.

Põhjendus: piirkonda sobivat sorti ’Freisa’ kasutatakse peamiselt kaitstud päritolunimetusega „Freisa d’Asti“ hõlmatud veinide tootmiseks (100 %-lise sisaldusega), kuid tahetakse pakkuda ka võimalust kasutada väikest protsenti piirkonnas tüüpilisi ja traditsiooniliselt kasvatatavaid viinamarjasorte, välja arvatud aromaatsed sordid, pidades eelkõige silmas kohalikke sorte, mis on juba sobivad viljelemiseks Piemonte piirkonnas.

Muudatus käsitleb tootespetsifikaadi artiklit 2 „Viinamarjasortide kombinatsioon“.

2. Viinamarjakasvatusnormid

Lisatakse täpsem teave järgmiste punktide kohta:

1. Selgitatakse pinnase olemust, nõlvade suunda ja päikesevalguse olemasolu.

2. Täpsustatakse istutustihedust, mida eelmine versioon ei hõlma.

3. Nähakse ette erakorraline kastmine.

Põhjendus:

1. Täiustatakse sõnastust võrreldes tootespetsifikaadi eelmise versiooniga.

2. Kehtestatakse uute viinamarjaistanduste või ümberistutuste minimaalne istutustihedus, mis on 3 500 viinapuud hektari kohta, et paremini kohandada viinamarjaistandusi piirkonnas kehtivate põllumajanduseeskirjadega, pöörates erilist tähelepanu istutuskaugusele.

3. Lisatakse võimalus kasutada erakorralist niisutamist väga soojadel ja kuivadel aastatel, mis on praeguste kliimamuutuste tõttu äärmuslikud, ning eeskätt liivase alaga istandustes peetakse vajalikuks võtta kõnealuseid meetmeid, et kaitsta viinapuid ja kõnealuseid tootmisaastaid. Muudatus puudutab tootespetsifikaadi artiklit 4 „Viinamarjakasvatusnormid“.

3. Viinamarjakasvatusnormid

Kirjeldus:

1. Vormiline muudatus: saagikuse ja minimaalse naturaalse alkoholisisalduse andmete esitamist muudetakse ning need lisatakse asjakohasesse tabelisse.

2. „Freisa d’Asti“ ja „Freisa d’Asti“ Frizzante minimaalset naturaalset alkoholisisaldust suurendatakse 10,50 mahuprotsendilt 11 mahuprotsendile; „Freisa d’Asti“ Superiore puhul suurendatakse seda 11,50-lt 12,00-le.

Põhjendus:

1. Andmed saagikuse ja alkoholisisalduse kohta esitatakse tabelina, et saada nendest parem ja lihtsam ülevaade.

2. Tootjate eesmärk on parandada veinitüüpide „Freisa d’Asti“ kvaliteeti, võttes arvesse ka viimaste saagikoristuste tulemusi. Seetõttu muudeti viinamarjade minimaalset naturaalset alkoholisisaldust 0,5 mahuprotsendi võrra.

Muudatus käsitleb tootespetsifikaadi artiklit 4.

4. Veinivalmistusnormid

1. Lauset

„Veinis sisalduvate viinamarjade maksimaalne saagikus ei tohi ületada 70 %.“

on täiendatud järgmiselt:

„Kui saagikus ületab eespool osutatud protsendimäära, kuid mitte rohkem kui 75 %, ei ole lubatud kasutada kontrollitud päritolunimetust; selle protsendimäära ületamise korral kaob kontrollitud päritolunimetuse kasutamise õigus kogu partii puhul.“

Kirjeldus: täpsustatakse märget „supero di cantina“, mida eelmises versioonis ei täpsustatud.

Põhjendus: selle muudatuse eesmärk on täpsustada tootespetsifikaadis saagikust käsitlevaid sätteid.

2. Lause

„Veini „Freisa d’Asti“ puhul, mis on laagerdunud kuni koristusaastale järgneva aasta 1. novembrini, võib märgistusele lisada täiendava märke „Superiore“.“

sõnastatakse ümber ja seda täiendatakse järgmiselt:

„Vein „Freisa d’Asti“ Superiore peab olema laagerdunud kuni koristusaastale järgneva aasta 1. novembrini, sh vähemalt kuus kuud puitvaatides.“

Kirjeldus: täpsustatakse veinide laagerdumisaega ja Superiore-tüübi puhul kehtestatakse kohustuslik laagerdumisaeg puitvaatides.

Põhjendus: arvestades veinikeldris veinitüübiga „Freisa d’Asti“ Superiore tehtud katseid, nähakse ette selle laagerdumine puitvaatides vähemalt kuus kuud, kuna see parandab märkimisväärselt ’Freisa’ viinamarjades looduslikult sisalduvate tanniinide käärimist, muutes veini pehmeks ja elegantseks.

3. Lauset

„Kaitstud päritolunimetust „Freisa d’Asti“ võib kasutada veinitüüpide spumante naturale ja frizzante naturale kirjeldamiseks, mis on saadud naturaalse suhkru järelkääritamise teel poolmagusas või magusas veinis, mida säilitatakse vastavalt korduva filtreerimisega ja/või jahutamisega veinivalmistusviisile.“

muudetakse järgmiselt:

„Käesolevas spetsifikaadis nimetatud vahuveinid ja poolvahuveinid peavad olema valmistatud autoklaavides või pudelites kääritamise teel.“

Kirjeldus: täpsustatakse veinitüübi „Freisa d’Asti“ Spumante baasveinist vahuveiniks muutmise ja „Freisa d’Asti“ Frizzante järelkääritamise meetodit.

Põhjendus: selleks et paremini mõista poolvahuveinide ja vahuveinide kategooriaid, täpsustatakse käärimismeetodit, mis võib toimuda autoklaavides Martinotti või Charmat’ meetodil või pudelis klassikalisel või champenois’ meetodil.

Muudatus puudutab tootespetsifikaadi artiklit 5 ja koonddokumendi punkti 5 „Veinivalmistustavad“, milles käsitletakse vähemalt kuue kuu pikkust kohustuslikku laagerdumist puuvaatides Superiore-tüüpi veini puhul.

5. Tarbimisomadused

1. Kirjeldus: veinitüübi „Freisa d’Asti“ veinide kirjeldusi muudetakse, et laiendada tootevalikut kuivast magusani ja jätta välja „väga meeldiv kerge vaarikamaitse“, samuti „sametine, harmooniline, mõnikord elav, kergelt tanniinine“. Minimaalset üldalkoholisisaldust suurendatakse 11 mahuprotsendilt 11,50 mahuprotsendile, veini alkoholisisaldust täpsustatakse tähisega „vigna“. Minimaalset üldhappesust vähendatakse 4,5 g/l-ni, suhkruvaba ekstrakti miinimumsisaldust suurendatakse 21 g/l-ni. Põhjendus: mis puudutab varem kasutatud termineid, siis otsustati välja jätta väljendid, mis ei ole veinide puhul alati jälgitavad. Tootevalikut laiendatakse vastavalt jääksuhkrusisaldusele ja nähakse ette veini elav versioon. Veinitüübi „Freisa d’Asti“ omadused võivad erineda ja on väga mitmekülgsed olenevalt tootjate arvukatest tõlgendustest. Veinide kvaliteedi parandamiseks otsustati suurendada alkoholisisaldust poole kraadi võrra ja suhkruvaba ekstrakti kahe ühiku võrra. Minimaalset üldhappesust on vähendatud: mitmesugused katsed, mida tootjad on aastate jooksul teinud pehmema veini saamiseks, on saanud tarbijatelt suurepärase tagasiside ja tunnustuse.

2. Veinitüüp: „Freisa d’Asti“ Superiore Kirjeldus: veinitüübi „Freisa d’Asti“ Superiore maitsekirjeldusse lisatakse sõna „kuiv“. Põhjendus: veinitüüp „Freisa d’Asti“ Superiore on pärast tarbijate heakskiidu ja kaubandusliku tunnustuse saanud tootjate tehtud katseid selgelt määratletud kui ilma jääksuhkrusisalduseta struktureeritud vein, mille laagerdumine toimub puitvaatides. Kirjeldus: minimaalset üldalkoholisisaldust suurendatakse 11,50 mahuprotsendilt 12,50 mahuprotsendile, üldhappesust vähendatakse 4,5 grammini liitri kohta, suhkruvaba ekstrakti miinimumsisaldust suurendatakse 23 grammini liitri kohta. Põhjendus: veintüübi puhul saavutatakse parim tulemus alkoholisisalduse ja suhkruvaba ekstrakti suurendamise teel. Kliimamuutused on avaldanud mõju fenoloogilistele arengustaadiumitele ja viinamarjad saavad sageli varem küpseks, mistõttu on vähenenud veini valmistamiseks ettenähtud veinivirde happesus. Viinhappe sisalduse vähendamine 1 g/l võrra annab tulemuseks pehmemad ja kaubanduslikult hinnatumad veinid.

3. Veinitüüp: „Freisa d’Asti“ Spumante Kirjeldus: „Freisa d’Asti“ Spumante värvivariatsiooni muudetakse granaatpunasest või pigem heledast kirsipunasest rubiinpunaseni, kaldudes eri intensiivsusega granaatpunase poole, kuni roosani. Põhjendus: tänu uutele vahuveiniks muutmise meetoditele ja tootmisettevõttes tehtud katsete tulemustele on veinide värv erksam ning rubiinpunase või roosa varjundiga.

4. Kirjeldus: maitsekirjeldus võimaldab laiemat tootevalikut, mille puhul kasutatakse väljendeid „extra brut“, „brut“, „ekstra dry“, „dry“, „secco“, „demi sec“ ja „dolce“. Põhjendus: pärast aastatepikkust katsetamist on tootjad hakanud tootma mitmekesisemaid vahuveine, muu hulgas selleks, et vastata kaubanduslikele nõuetele.

5. Kirjeldus: „vigna“ tähisega „Freisa d’Asti“ Spumante minimaalseks üldalkoholisisalduseks määratakse 12 mahuprotsenti. Põhjendus: „vigna“ tähisega veine käsitlevat teksti ajakohastatakse.

6. Veinitüüp: „Freisa d’Asti“ Frizzante Kirjeldus: veinitüübi „Freisa d’Asti“ Frizzante maitsekirjeldust laiendatakse, et lisada „secco“. Põhjendus: tootespetsifikaadi eelmised versioonid hõlmasid juba kategooriat „secco“, mida on päritolunimetusega veinide tootjad alati tootnud, kuid mis jäeti viimasest dokumendist ekslikult välja. Kirjeldus: minimaalset üldalkoholisisaldust suurendatakse 11,5 mahuprotsendini, tähise „vigna“ puhul 12 mahuprotsendini; minimaalset üldhappesust vähendatakse 4,5 g/l-ni, suhkruvaba ekstrakti miinimumsisaldust suurendatakse 21 g/l-ni. Põhjendus: nagu tootespetsifikaadi teiste veinitüüpide puhul otsustati pärast aastatepikkust katsetamist suurendada alkoholisisaldust, sealhulgas tähise „vigna“ puhul, et vähendada minimaalset üldhappesust ja suurendada suhkruvaba ekstrakti. Muudatused puudutavad tootespetsifikaadi artiklit 6 „Tarbimisomadused“ ja koonddokumendi punkti 4 „Veinide kirjeldus“.

6. Märgistamiseeskirjad

Kirjeldus: lisatakse võimalus märkida märgistusele viide laiemale geograafilisele piirkonnale.

Põhjendus: kehtivate õigusaktide kohaselt nähakse ette viitamine laiemale geograafilisele piirkonnale Piemonte, osutades selle piirkonna nimele, mis on kontrollitud päritolunimetuse „Freisa d’Asti“ määratletud geograafiline piirkond.

Muudatus puudutab tootespetsifikaadi artiklit 7 ja koonddokumendi punkti 9 „Täiendavad tingimused – täiendavad märgistamissätted“.

7. Pakendamine

Kirjeldus: lisatakse artikkel 8 „Pakendamine“, milles täpsustatakse mahutite tüübid ja nende lubatud mahud: „1. punktis nimetatud veinide pakendamiseks on lubatud kõik kehtivate õigusaktidega ettenähtud mahutid, mis on toiduga kokkupuutumiseks sobivast materjalist, välja arvatud PET, ning mille maht on vähemalt 18,7 cl, välja arvatud üle 200 cl mahutid.“

Põhjendus: tootespetsifikaadi eelmises versioonis ei olnud seda artiklit ette nähtud, mistõttu peeti asjakohaseks täiendada tootespetsifikaati pakendamisnõuete osas.

2. Spetsifikaadi eelmises versioonis täpsustamata jäänud lubatud sulgemissüsteemid on kooskõlas kehtivate õigusaktidega. Kirjeldus: täpsustatakse pudelite sulgemissüsteeme ja neid, mis on välja jäetud. Põhjendus: lisatakse tootespetsifikaadi vanas versioonis välja jäetud süsteemid. Kehtivate õigusaktidega ette nähtud sulgemissüsteemid on seega lubatud, välja arvatud kroonkorgid ja vahuveinide puhul plastist punnkorgid. Muudatus puudutab tootespetsifikaadi artiklit 8 „Pakendamine“.

8. Vormilised muudatused

— Pakendamist puudutavate sätete lisamisega tootespetsifikaadi artiklisse 8 on artikkel, mis käsitleb seost keskkonnaga, ümber nummerdatud artikliks 9 ja kontrolliasutust käsitlev artikkel on ümber nummerdatud artikliks 10.

— Ajakohastatakse kontaktandmeid. Muudatus puudutab tootespetsifikaadi artiklit 10 „Viited kontrolliasutusele“ ja koonddokumendi jao „Üldine teave“ punkti 2 „Taotlejate, huvitatud isikute, pädevate järelevalveasutuste ja järelevalveorgani kontaktandmed“.

KOONDDOKUMENT

1. Toote nimetus

Freisa d’Asti

2. Geograafilise tähise tüüp:

KPN – kaitstud päritolunimetus

3. Viinamarjasaaduste kategooriad

1. Vein

4. Vahuvein

8. Poolvahuvein

4. Veini(de) kirjeldus

1. „Freisa d’Asti“ ja „Freisa d’Asti“ Superiore

LÜHIKIRJELDUS

Värvus: rubiinpunane, laagerdumisel kaldub granaatpunase poole; puuviljaline ja iseloomulik lõhn; maitse varieerub kuivast kuni poolmagusani, tähiste „superiore“ ja „vigna“ puhul kuiv, harmooniline, mõnikord veidi tanniinine; minimaalne üldalkoholisisaldus mahuprotsentides: 11,50 mahuprotsenti, tähise „vigna“ puhul 12 mahuprotsenti, suhkruvabade ekstraktide miinimumsisaldus 21 g/l; Superiore puhul 12,50 mahuprotsenti, suhkruvabade ekstraktide miinimumsisaldus 23 g/l.

Kõik muud näitajad, mida ei ole tabelis esitatud, vastavad liikmesriigi ja ELi kehtivates õigusaktides sätestatud piirnormidele.

Üldised analüütilised omadused Maksimaalne üldalkoholisisaldus (mahuprotsentides) Minimaalne tegelik alkoholisisaldus (mahuprotsentides) Minimaalne üldhappesus 4,5 grammi liitri kohta viinhappes väljendatuna Maksimaalne lenduvate hapete sisaldus (milliekvivalentides liitri kohta) Maksimaalne vääveldioksiidi üldsisaldus (milligrammides liitri kohta)

2. „Freisa d’Asti“ Frizzante

LÜHIKIRJELDUS

Värvus: rubiinpunane, kaldub granaatpunase poole; lõhn: puuviljane, iseloomulik; vaht: elav, kiiresti hajuv; lõhn: puuviljaline, iseloomulik vaarikale ja roosile; maitse: kuivast poolmagusani, värske, väga meeldiva kerge vaarikamaitsega; minimaalne üldalkoholisisaldus mahuprotsentides: 11,50 mahuprotsenti, tähise „vigna“ puhul 12,50 mahuprotsenti.

Suhkruvaba ekstrakti miinimumsisaldus: 21,0 g/l.

Kõik muud näitajad, mida ei ole tabelis esitatud, vastavad liikmesriigi ja ELi kehtivates õigusaktides sätestatud piirnormidele.

Üldised analüütilised omadused Maksimaalne üldalkoholisisaldus (mahuprotsentides) Minimaalne tegelik alkoholisisaldus (mahuprotsentides) Minimaalne üldhappesus 4,5 grammi liitri kohta viinhappes väljendatuna Maksimaalne lenduvate hapete sisaldus (milliekvivalentides liitri kohta) Maksimaalne vääveldioksiidi üldsisaldus (milligrammides liitri kohta)

3. „Freisa d’Asti“ Spumante

LÜHIKIRJELDUS

Värvus: rubiinpunane, kaldub eri intensiivsusega granaatpunase või roosa poole; vaht: õrn, püsiv; lõhn: õrn, iseloomulik vaarikale ja roosile; maitse: väga kuivast magusani, värske, väga meeldiva kerge vaarikamaitsega; minimaalne üldalkoholisisaldus mahuprotsentides: 11,00 mahuprotsenti, tähise „vigna“ puhul 12,00 mahuprotsenti.

Suhkruvaba ekstrakti miinimumsisaldus: 21 g/l.

Muud parameetrid, mida allpool esitatud tabel ei hõlma, vastavad kehtivates riiklikes ja ELi õigusaktides sätestatud piirmääradele.

Üldised analüütilised omadused Maksimaalne üldalkoholisisaldus (mahuprotsentides) Minimaalne tegelik alkoholisisaldus (mahuprotsentides) Minimaalne üldhappesus 5,5 grammi liitri kohta, väljendatud viinhappena Maksimaalne lenduvate hapete sisaldus (milliekvivalentides liitri kohta) Maksimaalne vääveldioksiidi üldsisaldus (milligrammides liitri kohta)

5. Veinivalmistustavad

5.1. Konkreetsed veinivalmistustavad

1. Veinivalmistuse eritava

Veinivalmistuse eritava

Veinitüübi „Freisa d’Asti“ Superiore (1. kategooria vein) puhul on ette nähtud laagerdamine saagikoristusele järgneva aasta 1. novembrini, sealhulgas kuus kuud puitvaatides.

5.2. Maksimaalne saagikus:

1. „Freisa d’Asti“, sh „Freisa d’Asti“ Superiore, „Freisa d’Asti“ Frizzante ja „Freisa d’Asti“ Spumante 8 000 kilogrammi viinamarju hektari kohta

6. Määratletud geograafiline piirkond

Tootmispiirkond asub Piemonte maakonnas Asti provintsi künklikul territooriumil, välja arvatud Cellarengo d’Asti ja Villanova d’Asti kommuunid.

7. Peamised veiniviinamarjasordid

’Freisa N’

8. Seos(t)e kirjeldus

Kontrollitud päritolunimetus „Freisa d’Asti“

A) Sordi ’Freisa’ leviku algkohaks paistab olevat Monferrato loodeosa, Piemonte kolmanda taseme vesikonna ja Torino moreeniküngaste piiriala ning haldustasandil Asti ja Torino provintside piiriala. Seda kinnitab nime „Freisa“ esinemine Chieri kommuuni 16. sajandi registrites. Seejärel levis sort ’Freisa’ laialdaselt kogu Astigiana piirkonnas ja seda kasvatatakse paljudes kommuunides Tanarost vasakul, kus see on tähtsuselt teine sort ’Barbera’ järel. Selle leviku aluseks on veini erilised omadused ning värskete puuviljaste aroomide ja jõuliste tanniinide tõttu sobib see suurepäraselt segatud veinides kasutamiseks. Peamiselt ühest sordist valmistatud veini traditsioonilised versioonid on nii elav, poolvahuvein ja vahuvein, kuiv või poolmagus kui ka gaasita vein.

B) Toote selliste omaduste ja tunnuste üksikasjalik kirjeldus, mis on

valdavalt või eranditult seotud geograafilise piirkonnaga.

Kuna see sort on krüptogaamide parasiitide suhtes pigem vastupidav, kuid põudade suhtes vähe vastupidav, kasvatatakse seda tavaliselt keskmäestiku nõlvadel, mis ei ole liiga päikselised.

C) Punktides a ja b osutatud aspektide vaheline põhjuslik seos.

Kogu Monferrato Astigianos laialt levinud iidse Piemonte viinamarjasordi valimispiirkond asub Asti provintsi põhjaosas. Veini „Freisa d’Asti“ võib toota eri versioonides ning kohalikus põllumajandustraditsioonis toodetakse seda ka magusa veinina.

9. Olulised lisatingimused (pakendamine, märgistamine, muud nõuded)

Laiema geograafilise piirkonna kasutamine

Õigusraamistik:

ELi õigusaktid

Lisatingimuse liik:

Märgistamisega seotud lisasätted

Tingimuse kirjeldus:

Tootespetsifikaadi artiklis 1 osutatud veinide märgistamine ja esitlemine võimaldab kasutada laiemat geograafilist piirkonda „Piemonte“ vastavalt seaduse nr 238/2016 artikli 29 lõikele 6.

Link tootespetsifikaadile

https://www.politicheagricole.it/flex/cm/pages/ServeBLOB.php/L/IT/IDPagina/17671

(1) ELT L 9, 11.1.2019, lk 2.